Intim røkt er at halda tey intimu støðini (tey uttaru kynsgøgnini) rein og soleiðis minka um trupulleikar, sum kunnu íkoma. Intim røkt er galdandi fyri bæði menn og kvinnur, sjálvt um tað oftast eru kvinnur, sum hava trupulleikar í intimu støðunum. Vaska eina ferð um dagin við intimsápu. Tað er umráðandi at nýta eina sápu, sum hevur lágt pH virði, umleið 4. Súrheitin (lágt pH virði) verjir fyri bakterium og ójavnvági. Hjá mannfólki er umráðandi at vaska undir forhúðini fyri at minka um vandan fyri bakteriu vøkstri. Forhúðin er ring at fáa á pláss, um húðin á penis høvdinum er heilt turr, tískil er týdningarmikið hjá mannfólki at væta penishøvdið. Hvørjar trupulleikar kunnu kvinnur fáa? Trupulleikar, so sum skriði, sviði ella luktur úr intimzonuni í neðra, kunnu koma av broytingum í pH-virðinum í móðurskeiðini. Soppur. Útflotið í móðurskeiðini verður mjólkarhvítt og grýnut. Oftast fer eisini at svíða, og tað skríður. Ójavnvágur av antibiotika. Nógv fáa ampa í hesum sambandi og fáa soppaígerð. Hormonellar broytingar, t. d. tá ið tú hevur mánasjúku, ávirkast slímhinnurnar (rovurnar), og tú kann fáa ampa av hesum. Hetta hvørvur sum oftast av sær sjálvum. Hormonbroytingar í skiftisárunum ávirka eisini rovurnar, sum kunnu gerast turrar. Hetta gevur sviða ella eina brennandi kenslu í móðurskeiðini. Sjúka. Kvinnur, sum ávikavist hava eitt nú diabetes, eru í prednisolon viðgerð, hava ringa immunverju ella taka heilivág, sum ávirkar immunverjuna, eru í størri vanda at fáa sopp í móðurskeiðini. Tað er eitthvørt, tú sjálv kanst gera: Et sunt og fjølbroytt. Ov nógv sukur og søtmeti kunnu hava ringa ávirkan á javnvágina í móðurskeiðini. Syntetiskar og trongar trussur (G-strongur) og stórnýtsla av trussuinnleggum kunnu elva trupulleikar, serliga um tú hevur trupulleikar av turrum rovum. Nýt ongantíð vanliga handsápu ella tilbúningar við parfumu til intimrøkt Strongd ger natúrligu verjuna veika og skapar á tann hátt umstøður fyri bakteriu-vøkstri. Nær skal ein fara til lækna Fyrstu ferð tú fært ampa í móðurskeiðini Um tú oftani fært sopp Um tú hevur ampa í móðurskeiðini í skiftisárunum Um útflotið broytist og verður grá-gulligt og luktar Apotekið hevur ymsar tilbúningar til intima røkt Hesir tilbúningar hava allir eitt pH virði á uml. 4: